Yeni Əyricə

Yeni Əyricə (tarixi adı: İbrahimbəyli) — Azərbaycan Respublikasının Bərdə rayonunun Yeni Əyricə kənd inzibati ərazi dairəsində kənd.

 Tarixi 
Kəndin əvvəlki adı İbrahimbəylidir. Qədim yaşayış məskənidir. Əyricə bəyləri Cavanşir tayfasının Qalabəyi tirəsindən olublar.
Qalabəyov Təhməz bəy İbrahim bəy oğlu
Qalabəyov Həsən bəy İbrahim bəy oğlu
Qalabəyov Firudin bəy Təhməz bəy oğlu
Qalabəyov Rəhim bəy Təhməz bəy oğlu
Qalabəyov Hüseyn bəy Təhməz bəy oğlu
Qalabəyov Alı bəy Həsən bəy oğlu
Qalabəyov Calal bəy Həsən bəy oğlu

 Coğrafiyası və iqlimi 
Qarabağ düzündə, Kür çayının sağ sahilində yerləşir. Tərtər çayı kəndi 2 hissəyə bölür. Kəndin qərbindən Yuxarı Qarabağ kanalı keçir.
İqlimi mülayimdir, yanvar ayının orta temperaturu 10 C, iyun ayınınkı isə 32 C-dir.

 Əhalisi 
Təqribən 3000-ə yaxın insan yaşayır. Bundan əlavə Ağdam, Laçın, Kəlbəcər, Ağdərə rayonlarından məcburi köçkünlər də məskunlaşmışdır. 1988-ci ildə Özbəkistandan deportasiya olunan məshəti türklərinin bir qismi də bu kənddə yerləşdirilmişdir.

Kəndin yerli əhalisi Ağdamın Xıdırlı və Qiyaslı kəndindən köçənlərdir. Bundan əlavə ötən əsrin 50-ci illərində Mingəçevir SES-in tikilməsi ilə əlaqədar Samux rayonundan köçmüş insanlar da məskunlaşmışdır.

 Təhsilin vəziyyəti 
Kənddə Binədar Əjdər oğlu adına orta məktəb fəaliyyət göstərir.

İstinadlar

Kateqoriya:Bərdə rayonunun kəndləri